गंगा तलाब, मॉरिशस
गंगा तलाब (जिसे ग्रैंड बेसिन भी कहा जाता है) मॉरीशस में एक क्रेटर (शांत ज्वालामुखी पर स्थित) में बना जलाशय है। यह सगर सतह से १८०० फ़ीट ऊपर स्थित है और सवान्ने जिला के पहाड़ी इलाके में स्थित है। यह स्थल मॉरिशस में बसे हिन्दू लोगों के लिए पवित्रतम स्थान है। गंगा तलाव के तट पर ही हिन्दू भगवान शिव, हनुमान और लक्ष्मी देवी का एक भव्य मंदिर भी स्थित है। महाशिवरात्रि के पर्व पर सभी तीर्थयात्री अपने घर से इस तलाव तक नंगे पैर चल कर जाते है।